b'\n_START_ARTICLE_\nStanko Kova\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo in gimnazijo je obiskoval v rojstnem kraju in Ljubljani, iz kemije pa je diplomiral na Univerzi v Bologni. Ob razpadu avstro-ogrske se je pridru\xc5\xbeil Maistrovim borcem. Leta 1924 se je izselil v Kraljevino SHS. Nekaj \xc4\x8dasa je slu\xc5\xbeboval pri \xc5\xbeeleznici, nato se je zaposlil v tovarnah sladkorja pri Osijeku. Kot kmetijski strokovnjak pa je svoje sposobnosti razvil v Mariboru, kjer si je kupil manj\xc5\xa1e posestvo na katerem je svoje teoreti\xc4\x8dno znanje iz kemije uvajal v kmetijstvo. Dosegel je velike uspehe in priznanja pri reji koko\xc5\xa1i, v \xc5\xbeivinoreji, sadjarstvu in melioraciji travnikov. Med 2. svetovno vojno se je pridru\xc5\xbeil Osvobodilni fronti, bil interniran v koncentracijskem tabori\xc5\xa1\xc4\x8du na Rabu, po zlomu Italije je vodil okro\xc5\xbeno gospodarsko komisijo Osvobodilne fronte na notranjskem. Po osvoboditvi pa je gospodarsko deloval v Trstu, kjer se je ukvarjal s problemi prehrane in obnove v vojni uni\xc4\x8dene te\xc5\xbeke industrije. Leta 1947 je bil preme\xc5\xa1\xc4\x8den v Koper, kjer je pri Voja\xc5\xa1ki upravi jugoslovanske armade vodil oddelek za gospodarstvo. Kasneje je bil direktor In\xc5\xa1tituta za razvoj kmetijstva v \xc5\xa0kocjanu pri Kopru.'